কীভাবে একই লাইনে মুখোমুখি চলে এল দুটি ট্রেন? রেল সূত্রে খবর, রাত দশটা বেজে পঁচিশ মিনিটে ৫৩১৩৯-আপ জসিডি প্যাসেঞ্জার কলকাতা স্টেশন থেকে ছেড়ে যায়। সিগন্যালের সমস্যা থাকায় ট্রেনটিকে এক নম্বর লাইনের পরিবর্তে চক্র রেলের লাইন দিয়ে পাস করানোর চেষ্টা করা হয়। কিন্তু সেই লাইনেই রাত সাড়ে নটা থেকে দাঁড়িয়েছিল কলকাতা স্টেশনগামী ডাউন হলদিবাড়ি সুপারফাস্ট এক্সপ্রেস। আপ জসিডি প্যাসেঞ্জারের গতি বেশি না থাকায় একই লাইনে উল্টোদিকে আরও একটিট্রেন দাঁড়িয়ে আছে বুঝতে পেরেই ব্রেক কষেন জসিডি প্যাসেঞ্জারের চালক। প্যাসেঞ্জার ট্রেনের চালকের উপস্থিত বুদ্ধির জেরেই এড়ানো গেছে বড়সড় দুর্ঘটনা।